Smæstu trillur eru ekki stórir vinnustaðir , en í flestum þeirra er hægt að leggja sig í stuttan tíma . Vinnan endalausa að tryggja góða heilsu og öryggi Eins og fram hefur komið hér í þessum pistlum hefur oft verið vitnað til írsku vefsíðunnar www.hsa.is , HSA ( Helth and Safety Authority ) , opinber stofnun á Írlandi , stofnuð árið 1989 samkvæmt lögum um öryggi , heilbrigði og velferð á vinnustöðum og er undirdeild ráðherra / ráðuneytis atvinnuvega og nýsköpunar í Írlandi . Stofnunin hefur ýmis hlutverk sem m.a. ber ábyrgð á að tryggja að yfir 2 milljónir írskra starfsmanna ( sjálfstætt starfandi og stærri vinnustaða ) séu verndaðir vegna vinnutjóns og vanheilsu . Hlutverk HSA er að framfylgja lögum um vinnuvernd , stuðla að slysavörnum og veita upplýsingar og ráðgjöf á öllum sviðum , þar með talið smásölu , heilsugæslu , framleiðslu , fiskveiðum , skemmtunum , námuvinnslu , byggingum , landbúnaði og matvælaþjónustu . Margt fræðandi má lesa á vefsíðu þeirra um ýmsa vinnuvermd og forvarnir . Árleg ráðstefna sem skilað hefur góðum árangri Í síðustu viku boðaði HSA til árlegs fundar 150 manns úr nánast öllum hugsanlegum starfsgreinum til samráðsfundar og hlusta á ýmsa sérfræðinga halda fyrirlestra um framtíðarsýn í írsku atvinnulífi . Að loknum fundi á að greina hugsanlegar hættur á komandi árum frá þessum mismunandi aðilum . Í nokkur ár hefur þessi „ rýnisfundur framtíðar “ verið haldinn og gefist vel sérstaklega fyrir landbúnaðinn sem er hættulegasta starfsgreinin á Írlandi . Á þessari ráðstefnu er farið yfir fyrri árangur úr öllum starfsgreinum og það góða frá hverri starfsgrein er reynt að laga að öðrum í þeirri von að ná árangri í fækkun slysa og aukinni vellíðan . Sérstök áhersla hefur verið lögð á að fækka slysum og bæta vellíðan vinnandi fólks sem er yfir 50 ára , sem er sá hópur vinnandi sem er í mestri hættu á kulnun í starfi og heilsubresti , en einn af hverjum fimm vinnandi á Írlandi er yfir fimmtíu ára . Ótrúlegur árangur ef skoðaðar eru tölulegar staðreyndir HSE Í fréttatilkynningu um ráðstefnuna kom fram að í tilefni af 30 ára afmæli HSE verði gefin út ítarleg skýrsla um HSE og árangur af starfi HSE á 30 ára sögu stofnunarinnar . Miðað við útgefnar skýrslur og efni sem má finna á vefsíðu HSA er nálægt helmingur allra vinnuslysa á Írlandi þegar verið er að vinna landbúnaðarstörf . Þrátt fyrir töluvert mikil slys þá fer ekki á milli mála árangur HSA í forvarnar - og fræðslumálefnum til vinnandi Íra . Á alheimsvísu eru tölur um slasaða og látna oftast miðaðar við 100.000 starfa eða vinnandi manna . Árið 1989 þegar HSA var stofnað var tíðni slasaðra og látinna á Írlandi rúmlega 4 af hverjum 100.000 og voru Írar í efsta sæti yfir slasaða og látna í allri Evrópu , en nú 30 árum síðar er talan komin niður í 2,5 og sitja í fjórða sæti á eftir 1 . Frökkum , 2 . Belgum og 3 . Ítölum . Sumar ráðleggingar HSE virtust við fyrstu sýn vera grín , en einfaldlega virka Við lestur á tillögum til breytinga virkar sumt sem grín og var fyrir mér ágætis skemmtiefni , en hlutir eins og að bjóða upp á hvíldarstað / herbergi , jóga , hlátursjóga á vinnustað , kom í ljós að að þetta bætti vinnustaði og einnig að nauðsynlegt væri fyrir flesta vinnandi að geta lagst út af í 10 til 15 mín. daglega á vinnudegi , sérstaklega þeim sem væru eldri en 40 ára , að þessir litlu þrír hlutir geri það að starfsmenn haldi betur einbeitingu og þreki út vinnudaginn .